કોંગ્રેસ દ્વારા પહેલા તબક્કાની યાદીમાં ધોરાજીમાંથી લલિત વસોયા અને બીજા તબક્કાની યાદીમાં પાટણમાંથી ડોકટર કિરીટ સોલંકી એમ બે પાસના કન્વીનરને ટિકિટ ફાળવાઇ છે. પાસના આ બંને કન્વીનર કોર કમિટીના સભ્ય પણ છે. જોકે આશ્ચર્યજનક બાબત એ છે કે ખુદ હાર્દિકની જાહેરાત થતાં પણ આ બંને કન્વીનર આજે પણ કોર કમિટીના સભ્ય તરીકે યથાવત્ છે. જોકે પાસના આંતરિક વર્તુળો કહે છે કે કોંગ્રેસ હાઇકમાન્ડ સમક્ષ પાસે લલિત વસોયા, મનોજ પનારા, જયેશ પટેલ, નચીકેત મુખી, ગીતાબહેન પટેલ, દિલીપ સાંબવા, અલ્પેશ કથી‌િરયા સહિત ઓછામાં ઓછા દસ પાસના અગ્રણીઓને ટિકિટ આપવાની માગણી કરાઇ હતી.